Marguerite Pindling

Marguerite Matilda Pindling (født 26. juni 1932 i Long Bay Cays i South Andros) er en bahamansk politiker som var generalguvernør på Bahamas fra 2014 til 2019.

 Bakgrunn og virke 
Pindling er datter av Reuben og Viola McKenzie, og vokste opp sør på øya Andros. Faren var hvit og moren svart.Craton, Michael: A–Z of Bahamas Heritage, Macmillan Caribbean, 2007, s. 288–289. 

Hun flyttet i 1946 til Nassau og tok videre skolegang der. I 1956 giftet hun seg med advokaten Lynden Pindling, som var politisk engasjert og som ble valgt til parlamentet samme år. Fra 1967 til 1969 var Lynden Pindling førsteminister. Etter at han ledet landet til selvstendighet, var han fra 1969 til 1992 statsminister på Bahamas. Paret fikk fire barn.<ref name="thebahamasweekly">Jim Lawlor, Bahamas Historical Society: «The life and times of Dame Marguerite Pindling», The Bahamas Weekly, 28. oktober 2014. Lest 21. desember 2014.</ref> I tiden ektemannen var statsminister støttet Marguerite Pindling sin mann i hans politiske virke og drev veldedighetsarbeid, blant annet for Bahamas Red Cross, Children's Emergency Hostel og Hope Dale School.«Dame Marguerite Pindling sworn in as 10th Governor-General of The Bahamas» , caribbeanelections.com, 8. juli 2014. Lest 21. desember 2014. Marguerite Pindling engasjerte seg også i partiarbeidet i Progressive Liberal Party og ble en lederskikkelse i partiets kvinneavdeling.

 Generalguvernør 
Den 8. juli 2014 ble Marguerite Pindling innsatt som generalguvernør på Bahamas. Hun tok over etter Arthur Foulkes, som hun tidligere hadde vikariert for ved anledninger der han var ute av landet. Hun var generalguvernør til 2019, da Cornelius A. Smith overtok embetet.

 Utmerkelser 
Etter at mannen ble adlet i 1982, ble hun omtalt som lady. I nyttårslisten for 2006 ble Pindling utnevnt til kommandørdame av Sankt Mikaels og Sankt Georgs orden for sin politiske innsats og arbeid for lokalsamfunn og veldedighet.London Gazette, supplement nr. 3, 29. desember 2006. Lest 21. desember 2014. Hun ble derved adlet og fikk rett til å føre tiltaleformen dame'' foran sitt navn. I 2014 ble hun forfremmet til storkorsdame.London Gazette, nr. 61013, 8. oktober 2014, s. 19526. Lest 21. desember 2014. 

 Referanser 

Kategori:Bahamanske politikere
Kategori:Generalguvernører av Bahamas
Kategori:Sankt Mikaels og Sankt Georgs orden
Kategori:Fødsler i 1932
Kategori:personer fra distriktet South Andros